Repulsion
<s>Repulsion () je britanski crno-bijeli igrani film snimljen 1965. godine u režiji Romana Polanskog, poznat kao jedno od najuticajnijih ostvarenja horor žanra, odnosno u filmografiji Polanskog.</s>

<s>Protagonistica, čiji lik tumači Catherine Denevue, je privlačna, ali povučena belgijska manikirka koja zajedno sa sestrom (čiji lik tumači Yvonne Furneaux) živi u Londonu.</s><s>Radnja prikazuje kako je sestra tokom vikenda ostavi samu u stanu, a nakon čega počne doživljavati halucinacije, napade panike i tonuti u potpuno duševno rastrojstvo koje će je potaći da počini nekoliko ubistava.</s>

<s>Polanskom je Repulsion bio prvi film snimljen nakon dolaska na Zapad.</s><s>Snimio ga je sa izuzetno niskim budžetom, a, prema vlastitim riječima glavni motiv mu je bio pribaviti financijska sredstva za svoj sljedeći film, crnu komediju Cul-de-sac za koju je držao da teže može privući producente.</s><s>Repulsion je, međutim, doživio izuzetan komercijalni uspjeh, ali i brojne pohvale od kritike, uključujući nagradu FIPRESCI na berlinskom Festivalu.</s><s>Zahvaljujući njemu je Denevue potvrdila status međunarodne glumačke zvijezde.</s><s>Film je izazvao veliku pažnju kritičara i kao jedno od rijetkih žanrovskih ostvarenja koje je izbjegavala fantastične i nadnaravne motive, odnosno gdje je ubica bila žena; među njima je dan-danas predmet analiza i rasprava o motivima ubistava odnosno o tome da li i na koji način istražuje temu veze seksualnog zlostavljanja sa duševnim bolestima i nasiljem.</s><s>Zbog sličnosti teme i mjesta radnje se često naziva prvim dijelom tzv. "stanarske trilogije" Polanskog, koju će kasnije činiti Rosemarina beba i Stanar.</s>

<s>Repulsion je imao uticaj na brojne kasnije filmaše, među kojima se najviše ističe Darren Aronofsky sa svojim filmom Crni labud iz 2010. godine.</s>

<s>Uloge
 Catherine Deneuve ...</s><s>Carole/Carol Ledoux
 Yvonne Furneaux ...</s><s>Hélène/Helen Ledoux
 Ian Hendry ...</s><s>Michael
 John Fraser ...</s><s>Colin
 Patrick Wymark ...</s><s>Stanodavac
 Valerie Taylor ...</s><s>Madame Denise
 James Villiers ...</s><s>John
 Helen Fraser ...</s><s>Bridget
 Hugh Futcher ...</s><s>Reggie
 Mike Pratt ...</s><s>Workman
 Renée Houston ...</s><s>Miss Balch
 Monica Merlin ...</s><s>Mrs.</s><s>Rendlesham
 Imogen Graham ...</s><s>Manikerka</s>

<s>Izvori</s>

<s>Vanjske veze
 
 
 
 Repulsion at the Criterion Collection</s>

<s>Britanski filmovi
Dramski filmovi
Horor filmovi
Triler filmovi
Nezavisni filmovi
Authority control 2</s>

